Nos Miles, sires de Noyers, faisons savoir à toz ces qui verront ces letres que nos volons et otraions que Itiers de Bernon, chevalier, notre bailles et Roberz d’Ordon, borjois de la Villenueve, puissent anquerre de la droiture et de la saisine que l’abbes et li covant de Saint-Germain d’Auceurre hont en la tierce do terrooir que l’an apele les Destroiz, et an la tierce do champ Jedoit, do champ Sarregot, do champ à la Raine, do champ Gilon, la File à l’Asne, des austres chans qui joignent à la Corvée au Prieux, des prez qui sont desoz ces meismes chans, do cens de Mont-avoir et de la Maison Macrie. Ce fui fait l’an de l’incarnacion Notre-Seignor, mil et deu cenz sexante-trois, ou mois de janvier. « Et ce asavoir à Molay, à Arton, à Richebourc, à Annay, à Montaut, à Perrigni et es finages de ces devant dites viles. » ..... Ordonnèrent que li prez et les lannes qui sunt dès la maison Perrin Boichart jusque au pont, si comme la rivière se porte jusque au chief de l’escluse de sus lou molin de Molay..... Li Molin d’Annay doit XX soz de rante à Saint-Germain. Et les censives devant dites seront paiées lou diemonche après la Saint-Remi, à Annay, devant lou moutier. Ce fut fait en l’an de Notre-Seigneur mil CC et LX et trois, ou mois de janvier.